**Magyar Kupa sorozat 2024**

**1, A Magyar Kupa sorozat célja!**

A sorozat célja a sportágunkban egy hazai rangsor felállítása, a sportág népszerűségének növelése, új versenyzők bevonása, és a magyar versenyeken indulók létszámának gyarapítása azzal, hogy érdekelté tesszük a versenyzőket, egy összetett eredményben! A nagyobb sportélmény érdekében néhány Magyar Kupa futamot kiviszünk a környező országok kupa futamaira, illetve külföldi kupa futamok lesznek néhány hazai versenyen, ezzel növeljük a versenyeink színvonalát, és létszámát!

**2,Hány verseny számít?**

A kupasorozatban kijelölt összes versenyen elért pontszámból a megrendezett versenyek 50% (lefele kerekítve)+1 (idén 11) versenyen elért pontszám számít. Csak olyan kategóriában lesz összetett értékelés, ahol éves szinten megrendeznek (MK versenyzővel) minimum 8 futamot. (Kivétel utánpótlás kategóriákban 14 és 17-ben ahol elegendő 6 megrendezett verseny)

A versenyzők bármilyen kategóriában indulhatnak, de évvégén abban a kategóriában lesznek értékelve ahol a legjobb helyezést érik el.

A Magyar Kupa 21 egyéni versenyből áll. Pontegyenlőség esetén a legjobb kieső pont számít. Ha adott kategóriában, egy magyar induló van, akkor egy magyar induló kap pontot, a pontszámításnál a külföldiek nem számítanak, kivéve, ha érvényes MTFSZ rajtengedéllyel rendelkeznek. Összetett eredményhez legalább 6 versenyen el kell indulni, és 6 versenyen eredményes eredményt kell elérni (kivéve utánpótlás kategóriákban ahol 5 indulás és 5 érvényes eredmény is már elégséges). A versenyrendezés (évente maximum két futamon) indulásnak számít, a 3-as pontban leírtak szerint. Egy versenyző, egy versenyen csak egy MK kategóriában szerezhet pontot, kivétel a 6.pont szerint!

**3, A rendezés beszámítása**

Ha a versenyrendező nem tud indulni versenyrendezési okból egy MK versenyen, a korrektség jegyében a következő módon kaphat pontot. A verseny hétvégéjéhez időben a legközelebb eső 4 MK futamban (amin indult) elért legjobb 3 eredményének, a matematikai átlag pontját kaphatja meg, maximum 2 verseny pótlására! (Kis Pista versenyt rendez. Előtte versenyen ment egy 98 és egy 100 pontot, utána versenyen egy 92 és egy 96 pontot, akkor (100+98+96)/3=98 a 92 mint legrosszabb pont kiesik.) Versenyrendezésért évente maximum 2 MK futam számolható el!

**4, Pontszámítás**

A pontszámítás százalékos képlet alapján történik. A pontszámítás algoritmusa futamonként: 100 - (saját idő - győztes idő) / győztes idő \* 50 A győztes idő alatt a kategória legjobb magyar versenyzőjének ideje értendő. A pontszám negatív nem lehet, azaz a győztes idő 300%-a felett minden esetben értéke 0.00.

**5, Magyar Kupa sorozat versenyei 2023-ban!**

* **2024-04-13-14 Szlovák Kupa (MK1-2) Limbach (SK)**
* **2024-04-20-21 MBO 2024 (MK3-4) Selnica (CR)**
* **2024-04-27-28 Balaton MTBO (MK5-6) Balatonfüred**
* **2024-06-22-23 Austrian MTBO days (MK7-9) Sopron**
* **2024-07-13-14 Pannon MTBO (HOB) (MK10-11) Veszprém**
* **2024-07-26-28 Székely MTBO (MK12-13) Csíkdánfalva (ROM)**
* **2024-08-24-25 Eger MTBO (KOB + POB) (MK14-15) Felsőtárkány**
* **2024-09-21-22 TIPO MTBO (VOB) (MK16) Szigethalom**
* **2024-09-28-29 Zalaegerszeg MTBO (Sprint OB) (MK17-18) Zalaegerszeg**
* **2024-10-19-20 Tank Track Race (MK19-21) Bécsújhely**

**6, Összetettben értékelt kategóriák**

* F21E
* F14
* F15-17
* F18-20
* F21B
* F40
* F50
* F60
* F70
* N21E
* N14
* N15-17
* N18-20
* N21B
* N40
* N50

Ahol két kategória, azonos pályán megy, ott az eggyel gyengébb kategória eredményeit az egyel erősebb kategóriákban is ki kell számolni! Master és B kategóriákban ez az elv nem érvényesül! (Pl.: 18-20>21E igen, 40>21E nem) ezzel is esélyt adva a fiatalabb korú versenyzőknek a Kupa összetettben történő felversenyzésre.

A versenyző MK pontját az általa választott kategóriában ki kell számolni, ha közben azt egy másikkal összevonják, akkor az eredeti nevezés szerint a nevezett kategóriába és az új kategóriába is ki kell számolni a versenyzők pontját. De ha a versenyen az eredeti kategória megmarad, de ő maga (pl egy OB helyezés reményében) átkerül egy másik kategóriába, akkor csak az új kategóriában kell kiszámolni a pontot.

**7, Kik kerülnek értékelésre a Magyar Kupában?**

Minden magyar állampolgárságú versenyző, vagy külföldi de MTFSZ rajtengedéllyel rendelkező versenyző, aki rajthoz áll és eredményesen célba ér!

**8, Az összetett Magyar Kupa díjazása**

 A kategóriák összetett kupa győztesei tiszteletdíjazásban részesülnek, a győztesek elnyerik a 2023. Évi Magyar Kupa győztes címet.

**9, Címvédő 2024-ban**

* **F21E Rózsa László**
* **N21E Tamás Bianka**
* **N14 Lindenberger Lili**
* **F14 Véber Dominik**
* **F15-17 Sárecz Bence**
* **N21B Kinde Dalma**
* **F21B Molnár Attila Mozsár**
* **N40 Benke Noémi**
* **F40 Jankó Tamás**
* **N50 Németh Ágnes**
* **F50 Dankó István**
* **F60 Gondár Károly**
* **F70 Boros Zoltán**

**10, Egyéb**

A jelenlegi MK kiírás tervezet, változhat bármely oknak köszönhetően! Ez mind a versenyek helyében számában és beszámított versenyek mennyiségét is érintheti!

Kellemes és balesetmentes versenyzést mindenkinek a 2024-as évre!